**OBRAZLOŽENJE RASHODA I IZDATAKA 4. IZMJENA I DOPUNA PRORAČUNA GRADA NOVSKE ZA 2024. GODINU**

**1. Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **4.874.817,00 eura**, a istima će se financirati ukupno 17 (sedamnaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **29.424,00 eura ili 0,61% od plana.**

**Tablica broj 1: Prikaz financijskih izmjena programa Upravnog odjela za društvene djelatnosti, pravne poslove i javnu nabavu za 2024. godinu,** **u iznosima izraženim u EUR**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2024.** | **Naziv programa** | **Proračun** | **4. izmjene i dopune proračuna** | **Povećanje/****smanjenje** |
| 1. | 1001 | Opće usluge javne uprave | 884.867,00 | 896.139,00 | 11.272,00 |
| 2. | 1002 | Zdravstvo | 44.000,00 | 44.000,00 | 0,00 |
| 3. | 1003 | Razvoj civilnog društva | 289.100,00 | 289.100,00 | 0,00 |
| 4. | 1004 | Javne potrebe u kulturi | 37.700,00 | 37.700,00 | 0,00 |
| 5. | 1005 | Sufinanciranje obrazovanja | 295.000,00 | 295.000,00 | 0,00 |
| 6. | 1006 | Provedba mjera obiteljske populacijske politike | 141.500,00 | 141.500,00 | 0,00 |
| 7. | 1007 | Socijalna skrb | 189.160,00 | 199.160,00 | 10.000,00 |
| 8. | 1008 | Razvoj sporta i rekreacije | 327.200,00 | 327.200,00 | 0,00 |
| 9. | 1009 | Manifestacije | 20.000,00 | 20.000,00 | 0,00 |
| 10. | 1010 | Sjećanja na Domovinski rat | 23.000,00 | 23.000,00 | 0,00 |
| 11. | 1012 | Program za djecu i mlade | 14.870,00 | 14.870,00 | 0,00 |
| 12. | 1037 | Smart revolution Novska | 33.015,00 | 33.015,00 | 0.00 |
| 13. | 1015 | Programi u kulturi Pučkog otvorenog učilišta | 237.309,00 | 242.813,00 | 5.504,00 |
| 14. | 1016 | Programi obrazovanja | 246.827,00 | 246.827,00 | 0,00 |
| 15. | 1017 | Programi knjižnične djelatnosti | 281.987,00 | 281.987,00 | 0,00 |
| 16. | 1018 | Predškolski odgoj | 1.761.123,00 | 1.763.771,00 | 2.648,00 |
| 17. | 1019 | Programi i aktivnosti mjesne samouprave | 16.537,00 | 16.537,00 | 0,00 |
|  | **17 programa** | **Ukupno** | **4.845.393,00** | **4.874.817,00** | **29.424,00** |

* 1. **Program 1001** **OPĆE USLUGE JAVNE UPRAVE**

U programu 1001 **OPĆE USLUGE JAVNE UPRAVE** mijenja se:

* + 1. **Aktivnost A100001 Administracija i upravljanje**

U aktivnosti 1001 A100001 *Administracija i upravljanje* povećavaju se sredstva ukupno za 10.000,00 eura za potrebe osiguranja sredstava za kupnju prigodnih poklona dobrodošlice za djecu koja se prvi put upisuju u vrtić.

* + 1. **Aktivnost A100006 Promocija Grada u sredstvima javnog informiranja**

U aktivnosti 1001 A100006 *Promocija Grada u sredstvima javnog informiranja* povećavaju se sredstva za iznos od 1.272,00 eura, na iznos od 151.422,00 eura. Dodatna sredstva osiguravaju se na poziciji kupovine Novljanskog vjesnika, za jedno dodatno izdanje Novljanskog vjesnika.

* 1. **Program 1007 SOCIJALNA SKRB**

U Programu 1007 SOCIJALNA SKRB dodaje se :

* + 1. **Tekući projekt 1007 T100001** **Pomoć obiteljima djece i osoba s invaliditetom u iznosu od 10.000,00 eura**

U tekućem projektu *1007 T100001 Pomoć obiteljima djece i osoba s invaliditetom* osiguravaju se sredstva za prijevoz na ljetovanje u Omiš obiteljima djece i osoba s invaliditetom u iznosu od 10.000,00 eura. Besplatni smještaj obiteljima će i ove godine pružiti vlasnik apartmana i putničke agencije, gospodin Ivica Dedić iz Omiša.

* 1. **Program 1015 PROGRAMI U KULTURI PUČKOG OTVORENOG UČILIŠTA**

U Programu 1015 Programi u kulturi Pučkog otvorenog učilišta mijenja se ili dodaje:

* + 1. **Aktivnost 1015 A100001 Administracija i upravljanje**

U tekućem projektu 1015 A100001 *Administracija i upravljanje* umanjuju se sredstva za iznos od 14.010,00 eura na iznos od 58.759,00 eura.

Umanjuju se sredstva iz općih prihoda koja su bila namijenjena za financiranje nabavke multimedijske opreme i softvera za kino (kino projektor) iz razloga što je Pučkom otvorenom učilištu Novska odobren projekt prekogranične suradnje „Zajedno u kulturi-gledaj, slušaj, uči!“ kroz koji će se nabaviti kino projektor. Prekogranična suradnja ostvarena je s Kulturnog informativnim centrom Tomislavgrad, ustanovom u kulturi našeg grada prijatelja – Tomislavgrada.

U sklopu ovog projekta otvara se i pozicija Rashoda za usluge u iznosu od 2.000,00 eura koja je financirana vlastitim sredstvima. Projekt je sufinanciran sredstvima Ministarstva regionalnog razvoja i fondova EU.

* + 1. **Iza tekućeg projekta 1015 T100004 *Izložbeni program za 2024. godinu*, dodaje se novi tekući projekt koji glasi:**

**„ Tekući projekt 1015 T100005 „Zajedno u kulturi – Gledaj, slušaj, uči! u iznosu od 19.514,00 eura**

U tekućem projektu 1015 T100005 *„Zajedno u kulturi – Gledaj, slušaj, uči!* osiguravaju se sredstva za financiranje projekta prekogranične suradnje s Kulturno informativnim centrom Tomislavgrad. U sklopu projekta Pučko otvoreno učilište nabavit će novi kino projektor. Projekt je sufinanciran sredstvima Ministarstva regionalnog razvoja i fondova EU, a Pučko otvoreno učilište Novska osigurava vlastita sredstva u iznosu od 2.000,00 eura za nabavu potrebnih usluga.

* 1. **Program 1018 PREDŠKOLSKI ODGOJ**

U programu 1018 PREDŠKOLSKI ODGOJ mijenja se:

**1.4.1. Aktivnost 1018 A100001 Odgoj i obrazovanje djece jasličke i predškolske dobi**

U aktivnosti 1018 A100001 *Odgoj i obrazovanje djece jasličke i predškolske dobi* umanjuju se sredstva za financiranje aktivnosti za iznos od 2.430,00 eura, na iznos od 1.716.383,00 eura.

Sredstva po pozicijama se umanjuju ili povećavaju, u skladu s procijenjenim potrebama do kraja godine. Umanjuju se sredstva za nabavu materijala i sirovina – namirnica za prehranu, a povećavaju se sredstva za službena putovanja, računalne usluge, usluge promidžbe i informiranja, najma opreme, tekućeg i investicijskog održavanja, usluga osiguranja i ostalih nespomenutih troškova.

**1.4.2. Tekući projekt 1018 T100002 Opremanje vrtića**

U tekućem projektu *1018 T100001 Nabava opreme* povećavaju se sredstva za 5.078,00 eura na iznos od 47.388,00 eura za nabavu kuhinjske opreme.

**3. Razdjel 003 UPRAVNI ODJEL ZA KOMUNALNI SUSTAV I PROSTORNO PLANIRANJE I ZAŠTITU OKOLIŠA**

Četvrtim izmjenama i dopunama Proračuna Grada Novske za 2024. godinu, ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša povećavaju se u iznosu od 619.528,00 eura (1,70% u odnosu na planirano) i sada iznose 37.109.645,00 eura. Sredstva se realiziraju kroz 12 različitih programa koji su obuhvaćeni financijskim planom rashoda Upravnog odjela, a koje provodi 12 službenika.

**Glava 00301 U.O. ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Tablica1.

IV Izmjene i dopune proračuna Grada Novske

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2024.** | **Naziv programa** | **Plan za 2024.** | **Plan s IV izmjenama i dopunama proračuna za 2024.** | **Iznos povećanja ili smanjenja****%** |
| 1 | 1021 | Upravljanje i razvoj komunalne infrastrukture | 410.664,00 | **410.746,00** | 0,02 |
| 2 | 1022 | Upravljanje imovinom | 2.043.573,00 | **1.988.270,00** | -2,71 |
| 3 | 1023 | Projektiranje i građenje objekata u vlasništvu Grada | 23.764.960,00 | **24.355.960,00** | 2.49 |
| 4 | 1024 | Održavanje objekata i uređaja komunalne infrastrukture | 1.126.000,00 | 1.126.000,00 | 0,00 |
| 5 | 1025 | Projektiranje i građenje objekata i uređaja komunalne infrastrukture | 7.145.639,00 | **7.191.688,00** | 0,64 |
| 6 | 1026 | Zaštita okoliša | 160.030,00 | 160.030,00 | 0,00 |
| 7 | 1027 | Zaštita, očuvanje i unapređenje zdravlja | 52.265,00 | 52.265,00 | 0,00 |
| 8 | 1028 | Prostorno uređenje i unapređenje stanovanja | 99.326,00 | **133.026,00** | 33,93 |
| 9 | 1029 | Organiziranje i provođenje zaštite i spašavanja | 642.120,00 | **646.120,00** | 0,62 |
| 10 | 1037 | Smart Revolution Novska | 48.503,00 | 48.503,00 | 0,00 |
| 11 | 1038 | Smart and Safe City Novska | 84.717,00 | 84.717,00 | 0,00 |
|  |  | **Ukupno:** | 35.577.797,00 | **36.197.325,00** | 1,74 |

**3.1. Program 1021 UPRAVLJANJE I RAZVOJ KOMUNALNE INFRASTRUKTURE**

**3.1.1. Aktivnost 1021 A100001 Administracija i upravljanje**

Sredstva za financiranje ovog projekta povećavaju se za 82,00 eura te iznose 404.100,00 eura.

Povećanje nastaje na novootvorenoj poziciji pod nazivom „*Naknade za prijevoz zaposlenih – javni radovi, oporezivo*“ u iznosu od 82,00 eura. Radi se o oporezivom dijelu troška koji nije priznat kroz javne radove, te ga je potrebno planirati iz vlastitih sredstava.

**3.2. Program 1022 UPRAVLJANJE IMOVINOM**

**3.2.1. Aktivnost 1022 A100001 Upravljanje objektima u vlasništvu grada**

Sredstva za financiranje ovog projekta povećavaju se za 11.990,00 eura te iznose 215.200,00 eura.

Povećanje nastaje na poziciji „*Zastave*“ u iznosu od 4.000,00 eura, te ona sada iznosi 13.100,00 eura (nabava zastava, jarbola za zastave i sl.).

Na poziciji „Režijski troškovi“ imamo smanjenje u iznosu od 3.698,00 eura, te ona sada iznosi 142.302,00 eura.

Novoplanirana pozicija pod nazivom *„Nabava suđa za domove“* planirana je u iznosu od 5.000,00 eura (sredstva za dokup suđa u društvenim domovima).

Novoplanirana pozicija pod nazivom *„Kapitalna donacija HEP-u trafostanica kod hotela“* planirana je u iznosu od 6.888,00 eura (vrijednost projektne dokumentacije i pratećih geodetskih radova vezanih uz izmještanje trafostanice kod Hotela Knopp, koju se daje HEP-u).

**3.2.2. Tekući projekt 1022 T100007 Održavanje ostalih objekata u vlasništvu grada**

Sredstva za financiranje ovog projekta smanjuju se za 67.293,00 eura, te sada iznose 640.148,00 eura.

Smanjenje nastaje na poziciji *„Dom Bročice – dodatno ulaganje*“, u iznosu od 67.293,00 eura, te ona sad iznosi 154.707,00 eura. Ovim sredstvima su plaćeni radovi na rekonstrukciji dvorišnog dijela društvenog doma u Bročicama.

**3.3. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1023 K100021 Obnova pročelja zgrade pošte**

Sredstva za financiranje ovog projekta povećavaju se za iznos od 266.000,00 eura i sada iznose 500.000,00 eura.

Povećanje se iskazuje kroz poziciju pod nazivom „*Obnova pročelja zgrade stare pošte*“. Ovim sredstvima će se platiti trošak obnove pročelja zgrade i hidroizolacije temelja. Za predmetnu investiciju dobiveno je 90.000,00 eura bespovratnih sredstava od Ministarstva kulture.

**3.3.2. Kapitalni projekt 1023 K100023 Rekonstrukcija doma u Bročicama**

Sredstva za ovaj projekt planiraju se u iznosu od 325.000,00 eura. Ovim sredstvima će se platiti trošak građevinskih radova koje je potrebno izvesti kako bi dvorišni dio objekta dobio uporabnu dozvolu kao proizvodni prostor, te pratećeg stručnog nadzora.

**3.4. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.4.1. Kapitalni projekt 1025 K100026 Izgradnja prometnice od pristupne ceste Srednje škole Novska do Hercegovačke ulice u Novskoj**

Sredstva za financiranje ovog projekta povećavaju se za iznos od 40.625,00 eura i sada iznose 370.625,00 eura.

Povećanje se iskazuje kroz poziciju „*Radovi*“ u iznosu od 30.000,00 eura. Nakon provedenog postupka javne nabave za izvođenje radova na izgradnji predmetne prometnice, ukazala se potreba za ovim povećanjem, kako bi se mogao sklopiti ugovor s izvođačem radova.

Povećanje u iznosu od 10.625,00 eura se odnosi na trošak izrade projektne dokumentacije (izmjena Glavnog projekta prouzročena projektiranjem budućeg dječjeg vrtića „Gita“).

**3.4.2. Kapitalni projekt 1025 K100029 Rekonstrukcija i dogradnja mrtvačnice u Starom Grabovcu**

Ovaj projekt otvaramo jer se dio troška prenio u 2024. godinu. Sredstva za financiranje ovog projekta planiraju se u iznosu od 5.424,00 eura.

Ovim sredstvima platiti će se preostali iznos troška radova i pratećeg stručnog nadzora. Radovi su u cijelosti završeni i ishođena je Uporabna dozvola.

**3.4. Program 1028 PROSTORNO UREĐENJE I UNAPREĐENJE STANOVANJA**

**3.4.1. Tekući projekt 1028 T100002 Prostorno – planska dokumentacija**

Sredstva za financiranje ovog projekta povećavaju se za iznos od 33.700,00 eura, te sada iznose 123.026,00 eura.

Pozicije pod nazivom „*VI izmjene PPU*“ i „*VII izmjene PPU*“ ukidaju se u cijelosti, jer će planirane izmjene biti provedene kroz uspostavu ePlanova.

Pozicija pod nazivom „*Izmjene UPU – ePlanovi*“ smanjuje se na iznos od 2.000,00 eura (vlastita sredstva koja je potrebno osigurati za trošak izrade ePlanova).

Istovremeno se iz sredstava dobivenih od Ministarstva graditeljstva planiraju dvije nove pozicije pod nazivima „Izmjene PPU – ePlanovi“ i „Izmjene UPU – ePlanovi“ u ukupnom iznosu od 48.000,00 EUR. Kroz ove pozicije platiti će se prevođenje postojećih prostornih i urbanističkih planova uređenja u elektronički oblik i provesti planirane izmjene prostornih planova.

**3.5. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.5.1. Aktivnost 1029 A100003 Sufinanciranje rada VZG**

Sredstva za financiranje ove aktivnosti povećavaju se za iznos od 4.000,00 eura, te sada iznose 65.300,00 eura.

Ovim povećanjem osiguravaju se sredstva potrebna za nabavu navalnog vatrogasnog vozila koje će biti smješteno u naselju Rajić, kako bi se učinkovitije vršila vatrozaštita u tom području.

**Glava 00302 JAVNA VATROGASNA POSTROJBA GRADA NOVSKE**

Tablica2.

IV izmjene i dopune proračuna Grada Novske

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2024.** | **Naziv programa** | **Plan za 2024.** | **Plan s IV izmjenama i dopunama proračuna za 2024.** | **Iznos povećanja ili smanjenja****%** |
| 1 | 1029 | Organiziranje i provođenje zaštite i spašavanja | 911.310,00 | 911.310,00 | 0,00 |
|  |  | **Ukupno:** | 911.310,00 | 911.310,00 | 0,00 |

**3.9. Program 1029 ORGANIZIRANJE I PROVOĐENJE ZAŠTITE I SPAŠAVANJA**

U ovom programu nema izmjena.